section_heading: Kršćani
paragraph_text: Gaza je dugo ostala poganska utvrda. Kršćana je bilo malo i bio im je otežan život. Sam car Teodozije I. Veliki morao je štiti malobrojne kršćane. Za križara podignuta je bazilika Ivana Krstitelja koju je Saladin nakon osvajanja pretvorio u džamiju koja stoji i danas. Danas je broj kršćana u Pojasu Gaze oko 2-3 tisuće. Katolička Crkva potpomaže tamošnju crkvu i školu. Postoji i Grčka pravoslavna Crkva. Jeruzalemska Anglikanska zajednica financira u Gazi Al-Ahli-Arab bolnicu, jedinu kršćansku bolnicu u Pojasu Gaze. Na zemljištu bolnice nalaze se crkva sv. Filipa, koja je tijekom II. Intifade bila pogođena izraelskom raketom. Međukonfesionalno radničko palestinsko biblijsko društvo, osnovano 1993., čije se glavno središte nalazi u istočnom dijelu Jeruzalema, financira podružnice u gradu Gazi i pokreće od 1999.g. zajednički projekt s misijskim društvom „otvorena vrata“. Jedina kršćanska knjižara / trgovina u Pojasu Gaze je 2006. – 2007. g. bila pod prijetnjama i naredbom da se zatvori ciljem dvaju bombaških atentata. U listopadu 2007. g. otet je poslovođa dućana, a kasnije je ubijen. 2008. kršćanski centar mladih bio je napadnut i razoren.